อัฟกันคืน นักโทษชายตาลีบัน ยื่นไมตรีหลังหยุดยิง
เมื่อ 24 พ.ค. ประธานาธิบดีอัชราฟ กานี แห่งอัฟกานิสถาน เริ่มกระบวนการปล่อยตัวนักโทษกลุ่มตาลีบันสูงสุด 2000 คน เพื่อแสดงถึงไมตรีจิต อีกทั้งทางรัฐบาลพร้อมเปิดการเจรจาสันติภาพทันที ด้วยการนำทีมของนายอับดุลลาห์ อับดุลลาห์ อดีตคู่แข่งทางการเมือง ที่ทั้งสองลงนามตกลงแบ่งสรรอำนาจเมื่อสัปดาห์ก่อน หลังรัฐบาลยอมรับข้อเสนอของกลุ่มตาลีบันกับการยุติการสู้รบ 3 วันช่วงเทศกาลอีดิลอัฎฮา เพื่อเป็นการเฉลิมฉลองสิ้นสุดถือศีลอดรอมฎอนที่เริ่มวันนี้เป็นวันแรก และไม่มีรายงานการสู้รบระหว่างกลุ่มตาลีบันกับกองกำลังของฝ่ายรัฐบาลทั้งนี้ ก่อนประกาศการปล่อยตัวนักโทษตาลีบัน รัฐบาลอัฟกานิสถานปล่อยแล้วราว 1000 คน ขณะที่กลุ่มตาลีบันปล่อยกองกำลังของฝ่ายรัฐบาลราว 300 คน ทั้งยังย้ำรัฐบาลเรื่องข้อตกลงการปล่อยตัว 5000 คนที่กลุ่มตาลีบันทำร่วมกับสหรัฐฯ เมื่อเดือน ก.พ.ที่ผ่านมา ขณะที่นายซัลเมย์ คาลิล-ซัด ตัวแทนพิเศษของสหรัฐฯ ด้านอัฟกานิสถานให้คำมั่นว่า รัฐบาลสหรัฐฯจะเป็นส่วนหนึ่งช่วยเหลือการเจรจาของสองฝ่าย.
ประธานาธิบดีอัชราฟ กานี แห่งอัฟกานิสถาน เริ่มกระบวนการปล่อยตัวนักโทษกลุ่มตาลีบันสูงสุด 2000 คน เพื่อแสดงถึงไมตรีจิต อีกทั้งทางรัฐบาลพร้อมเปิดการเจรจาสันติภาพทันที
อัฟกานิสถาน,ตาลีบัน,นักโทษตาลีบัน,เจรจาสันติภาพ,ปล่อยตัวนักโทษตาลีบัน,ถือศีลอด,ข่าววันนี้